Ο Ερντογκάν "παίζει τα ρέστα του" - Agioi Theodoroi.gr\nHome ΔΙΕΘΝΗ Ο Ερντογκάν "παίζει τα ρέστα του"\nΟ Ερντογκάν "παίζει τα ρέστα του"\nΟ Ρετζέπ Ταγίπ Ερντογάν (φωτογραφία αρχείου, επάνω, από το Reuters) θα επιδιώξει την επανεκλογή του στις επερχόμενες εκλογές στην Τουρκία, με τα κόμματα της αντιπολίτευσης να δουλεύουν φουλ τις μηχανές τους, προκειμένου να καταφέρουν να τον εκδιώξουν.\nΚλειδί και σε αυτή την αναμέτρηση θα είναι η κατάσταση της οικονομίας, ανέφερε στον «Φιλελεύθερο» ο Χέι Εϊτάν Γιανοροκάκ, ειδικός ερευνητής για την Τουρκία στο Moshe Dayan Center, του Πανεπιστημίου του Τελ Αβίβ.\nΗ διολίσθηση της τουρκικής λίρας, η αύξηση της ανεργίας και η άνοδος του πληθωρισμού, τόνισε, ασκούν τεράστιες πιέσεις στον τούρκο πρόεδρο και το κυβερνών κόμμα, που είχαν συνηθίσει να απολαμβάνουν πολύ υψηλά ποσοστά δημοτικότητας λόγω των καλών οικονομικών επιδόσεων, τις οποίες είχαν πετύχει στο παρελθόν.\nΟ ισραηλινός ειδικός στέκεται και στην αντιπολίτευση, η οποία θαμπωμένη από το δέλεαρ της εξουσίας δεν φαίνεται ότι θα καταφέρει να συντονίσει τα βήματά της και να σταθεί ενωμένη απέναντι στον Ερντογάν.\nΟι διεργασίες μετά τις εκλογές θα εντατικοποιηθούν, καθώς αν κερδίσει η αντιπολίτευση είναι πολύ πιθανόν πως θα καταργήσει το προεδρικό σύστημα που εφάρμοσε ο Ερντογάν, επιστρέφοντας στο παραδοσιακό κοινοβουλευτικό που για δεκαετίες ίσχυε στη χώρα.\nΗ αστάθεια που προκαλεί η ουκρανική κρίση και το γεγονός πως η Αγκυρα διατηρεί καλές σχέσεις και με τις δύο εμπόλεμες πλευρές δημιουργεί νέες προκλήσεις στην εξωτερική πολιτική που όπως πάντα προσπαθεί να κερδίσει από οποιαδήποτε εξέλιξη.\nΣτο πλαίσιο αυτό η Τουρκία επιδιώκει να εξομαλύνει τις σχέσεις της με τις χώρες που ήρθε σε ρήξη στο παρελθόν, ανάμεσά τους και το Ισραήλ. Σχολιάζοντας ο Χέι Εϊτάν Γιανοροκάκ, επισήμανε πως αν συμβεί κάτι τέτοιο θα είναι θετική εξέλιξη, η οποία όμως δεν πρόκειται να επηρεάσει τις σχέσεις του Ισραήλ με την Κύπρο και την Ελλάδα.\n«Βλέπει τον εαυτό του ανώτερο…»\nΟπως είπε, πρόκειται πλέον για τριμερή, στρατηγική συμμαχία η οποία προσφέρει οφέλη για όλες τις χώρες και που το Ισραήλ δεν πρόκειται να θυσιάσει για μία εύθραυστη εξομάλυνση των σχέσεών του με την Αγκυρα.\n– Μετά από σχεδόν 20 χρόνια στην εξουσία ποια πιστεύετε πως είναι η κληρονομιά του Ταγίπ Ερντογάν;\n– Πρώτα από όλα να αναφέρω πως ο Ταγίπ Ερντογάν έχει ως σημείο αναφοράς και σύγκρισης τον Κεμάλ Ατατούρκ. Βλέπει τον εαυτό του ανώτερο από όλους τους υπόλοιπους τούρκους ηγέτες και προσπαθεί να τους ξεπεράσει.\nΣτην κληρονομιά του Ερντογάν ανήκουν και τα φαραωνικά κατασκευαστικά έργα όπως γέφυρες, αεροδρόμια με τα οποία γέμισε τη χώρα του\nΕίναι για αυτό τον λόγο που πάντα επιμένει να χρησιμοποιεί τον όρο «Νέα Τουρκία» αντί για Τουρκική Δημοκρατία. Εικάζω πως το νέο αεροδρόμιο στην Κωνσταντινούπολη επίτηδες ονομάστηκε αεροδρόμιο Κωνσταντινούπολης, ώστε όταν αποχωρήσει να μπορεί να πάρει το όνομά του.\nΠιστεύω, επίσης, πως θεωρεί τον εαυτό του ως το ακριβώς αντίθετο του Κεμάλ Ατατούρκ, ο οποίος έδωσε πλήρη έμφαση στην κοσμικότητα του τουρκικού κράτους, ενώ υπό την ηγεσία του έχουμε δει το Ισλάμ να επιστρέφει.\nΦυσικά δεν μιλούμε για εφαρμογή της σαρία, του ισλαμικού νόμου, αλλά για ένα σύστημα όπου η θρησκεία δεν αντικαθιστά το κράτος, αλλά βοηθά τον ηγέτη στη διακυβέρνηση, όπως ακριβώς επί οθωμανικής αυτοκρατορίας.\nΟμως, ενώ χρησιμοποιεί τη θρησκεία για να ενδυναμώσει την πολιτική του θέση, δεν αφήνει το θρησκευτικό στοιχείο να υπερισχύσει έναντι του ιδίου. Επίσης, ενώ άλλοι τούρκοι ηγέτες βασίστηκαν στις στρατιωτικές τους νίκες για να ενισχύσουν το αφήγημά τους, ο Ταγίπ Ερντογάν βασίστηκε στην καλή πορεία της οικονομίας στα πρώτα χρόνια της διακυβέρνησής του και στη θρησκεία.\nΤο σενάριο αναβολής των εκλογών\nΣτην κληρονομιά του ανήκουν επίσης και τα φαραωνικά κατασκευαστικά έργα όπως γέφυρες, αεροδρόμια με τα οποία γέμισε τη χώρα.\n– Το 2023 η Τουρκία θα έχει προεδρικές εκλογές. Πώς θα διαμορφωθεί το προεκλογικό σκηνικό μέσα στο επόμενο διάστημα;\n– Οι μέχρι τώρα δημοσκοπήσεις δεν είναι ευνοϊκές για τον Ταγίπ Ερντογάν και αυτό με κάνει σκεπτικό. Πιστεύω πως αν αυτή η τάση συνεχιστεί ίσως να αναβάλει τις εκλογές.\nΟμως και στην περίπτωση που θα γίνουν, αμφιβάλλω αν θα αποδεχτεί το αποτέλεσμά τους, όπως έκανε και με την εκλογική αναμέτρηση για τη δημαρχία της Κωνσταντινούπολης.\nΑπό την άλλη, η κατάσταση στην αντιπολίτευση, όπου δεν υπάρχει κάποιος ισχυρός υποψήφιος και που οι υπόλοιποι κάνουν το ένα σοβαρό λάθος μετά το άλλο, ίσως είναι ένας λόγος για να γίνουν οι εκλογές.\nΑν τελικά τα καταφέρει ο τούρκος πρόεδρος, δεν θα είναι γιατί θα έχει πετύχει ο ίδιος, αλλά γιατί θα έχει χάσει η αντιπολίτευση. Πάντως, να πω πως οι προηγούμενες νίκες του Ερντογάν ήταν αυθεντικές και όχι προϊόν νοθείας. Μένει να δούμε τι έχει κρατήσει από τη δημοφιλία που απολάμβανε.\n– Γιατί όμως είναι τόσο δύσκολο για την τουρκική αντιπολίτευση να ενωθεί και να αντιμετωπίσει ενιαία τον Ταγίπ Ερντογάν;\n– Το πρόβλημα είναι πως, σύμφωνα με τις δημοσκοπήσεις, αν ηττηθεί ο Ερντογάν, αυτό σημαίνει πως ο υποψήφιος της αντιπολίτευσης θα είναι ο επόμενος πρόεδρος της χώρας. Οι ηγέτες της αντιπολίτευσης είναι άπληστοι και φυσικά θέλουν όλοι να πάρουν την καρέκλα του στην εξουσία.\nΑπληστοι οι ηγέτες της αντιπολίτευσης\nΑντί να εστιάζουν στο πιο σημαντικό που είναι πώς να τον απομακρύνουν, ρίχνουν όλο το βάρος στο πρόσωπο που θα τον διαδεχθεί. Επίσης, τα κόμματα της αντιπολίτευσης πρέπει να συμφωνήσουν μεταξύ τους πως αυτός που θα κερδίσει θα είναι στην ουσία ένας προσωρινός πρόεδρος, ο οποίος θα οδηγήσει την Τουρκία πίσω στο κοινοβουλευτικό σύστημα, αντί το προεδρικό που ισχύει τώρα.\nΑυτό είναι πολύ σημαντικό, όμως εκείνο που βλέπω είναι πως οι ηγέτες της αντιπολίτευσης έχουν γίνει τόσο άπληστοι τώρα, νιώθουν πως βρίσκονται κοντά στην εξουσία, που ίσως να μην είναι διατεθειμένοι να προχωρήσουν σε αλλαγές.\nΠλήθος κόσμου σε πρόσφατη συγκέντρωση του κόμματος της αξιωματικής αντιπολίτευσης στην Τουρκία (φωτογραφίαEPA/Erdem Sahin)\nΚαι δεν βλέπω κάποιον υποψήφιο να είναι έτοιμο να «θυσιαστεί», με την έννοια ότι θα είναι προσωρινός πρόεδρος αφού η χώρα θα επιστρέψει σε ένα κοινοβουλευτικό σύστημα.\n– Θεωρούμε δεδομένο πως αν νικήσει ένα από τα κόμματα της αντιπολίτευσης θα έχουμε αλλαγή του πολιτεύματος;\n– Οπωσδήποτε. Αυτό είναι το μεγάλο στοίχημα στην Τουρκία και είναι κάτι που το αποδέχονται όλα τα κόμματα, τα οποία μάλιστα έχουν αρχίσει ήδη να προετοιμάζονται για την επόμενη μέρα.\n– Ποιες είναι οι μεγαλύτερες προκλήσεις και τα προβλήματα που αντιμετωπίζει σήμερα η Τουρκία;\n– Το μεγαλύτερο πρόβλημα είναι η οικονομία και η υποτίμηση της τουρκικής λίρας, η άνοδος του πληθωρισμού, οι ανατιμήσεις σε βασικά είδη, στην ενέργεια, στα υλικά οικοδομής.\nΣτα σούπερ μάρκετ οι Βούλγαροι…\nΤην ίδια στιγμή, το τουρκικό οικονομικό επιτελείο αρνείται να υιοθετήσει τις κλασικές συνηθισμένες οικονομικές πολιτικές και αντί να ανεβάσει τα επιτόκια, τα κατεβάζει, με αποτέλεσμα η υποτίμηση της τουρκικής λίρας να συνεχίζεται και κάθε μέρα που περνά οι τούρκοι πολίτες να γίνονται όλο και πιο φτωχοί, κάτι που έχει σοβαρές επιπτώσεις στο βιοτικό τους επίπεδο.\nΘα σας δώσω ένα παράδειγμα: Σε πόλεις κοντά στα σύνορα με τη Βουλγαρία βλέπει κάποιος Βούλγαρους να πηγαίνουν και να γεμίζουν το αυτοκίνητό τους με ψώνια, την ίδια ώρα που οι Τούρκοι στέκονται ουρά στα κοινωνικά παντοπωλεία για να προμηθευτούν ψωμί.\n– Οπως έχετε πει η τουρκική οικονομία αντιμετωπίζει πολλά προβλήματα. Ποιο ρόλο θα παίξει αυτό στις εκλογές; Θα δούμε τους ψηφοφόρους να γυρνούν την πλάτη στον τούρκο πρόεδρο και το κυβερνών ΑΚΡ;\n– Ενας από τους κυριότερους λόγους για τους οποίους ο Ταγίπ Ερντογάν ανήλθε στην εξουσία ήταν το γεγονός ότι αντιμετώπισε την οικονομική κρίση που ταλαιπωρούσε προηγουμένως τη χώρα.\nΕχτισε όλες του τις εκλογικές νίκες πάνω στο αφήγημα της οικονομικής ευημερίας και της ανάπτυξης. Τα τελευταία χρόνια, η κατάσταση δεν είναι ρόδινη και πολλές ξένες επενδύσεις έχουν φύγει από τη χώρα.\nΥπάρχει μεγάλο πρόβλημα διαφθοράς, επίσης, ενώ και η καταπάτηση του κράτους δικαίου παίζει σημαντικό ρόλο. Παρόλα αυτά ο Ερντογάν εξακολουθεί να απολαμβάνει τα εύσημα για όσα πέτυχε στο παρελθόν.\nΠιστοί στον τούρκο πρόεδρο\nΑυτό πιστεύω πως θα είναι και ένα από τα ισχυρά του επιχειρήματα στην προεκλογική εκστρατεία, ξέροντας πως θα πέσουν σε ευήκοα ώτα.\nΘα σας δώσω ένα παράδειγμα από την πρόσφατη επίσκεψή μου στην Τουρκία. Στις μετακινήσεις μου με ταξί έπιασα κουβέντα με ταξιτζήδες. Ενας από αυτούς μου έλεγε για τα προβλήματα, το πόσο δύσκολα τα βγάζει πέρα αλλά στο τέλος όταν τον ρώτησα ποιον θα ψηφίσει απάντησε τον Ταγίπ Ερντογάν.\nΑυτό που θέλω να πω είναι ότι παρά το γεγονός πως πολλοί άνθρωποι αισθάνονται να «πνίγονται» εξαιτίας της οικονομικής κρίσης, συνεχίζουν να παραμένουν πιστοί στον τούρκο πρόεδρο.\n– Στον διαρκώς μεταβαλλόμενο κόσμο που ζούμε ποιο ρόλο επιδιώκει να παίξει και το κυριότερο ποιο ρόλο μπορεί να παίξει η Τουρκία;\n– Η Τουρκία θα ήθελε να είναι η ηγέτιδα χώρα στον μετριοπαθή μουσουλμανικό κόσμο. Ωστόσο, αν γίνει μέρος των Συμφωνιών του Αβραάμ θα χάσει αυτό τον ηγετικό ρόλο. Το τι τελικά θα συμβεί είναι άμεσα συνδεδεμένο με την κατάσταση της οικονομίας της.\nΑν η οικονομική της κατάσταση βελτιωθεί τότε δεν αποκλείεται να δούμε μία επαναστροφή στην εξωτερική της πολιτική και η Τουρκία να επιχειρήσει και πάλι να παίξει ηγετικό ρόλο στον αραβικό, μουσουλμανικό κόσμο.\nΟι Τούρκοι στις ουρές των κοινωνικών παντοπωλείων (αριστερά) και οι Βούλγαροι στα τουρκικά σούπερ μάρκετ (δεξιά)\nΤην ίδια στιγμή, εξαιτίας και του πολέμου στην Ουκρανία επιχειρεί μία εξομάλυνση των σχέσεών της με τη Δύση. Κατά την άποψή μου, η Τουρκία προσπαθεί να περιορίσει τις ζημιές που αφήνει πίσω της η τραυματισμένη της οικονομία.\nΑνατολίτικο παζάρι με ΗΠΑ\nΑν με ρωτούσατε κάτι τέτοιο πριν μερικά χρόνια, θα μιλούσα για τις τουρκικές φιλοδοξίες. Αυτές όμως έχουν ψαλιδιστεί εξαιτίας της οικονομικής κρίσης. Η Τουρκία θέλει να βγει από την απομόνωση, όμως έχει συνειδητοποιήσει τι μπορεί και τι δεν μπορεί να κάνει. Οι φιλοδοξίες είναι πάντα εκεί. Αν θα γίνουν πραγματικότητα, εξαρτάται από την οικονομία της.\n– Η Τουρκία έχει εμπλοκή και στην ουκρανική κρίση, αφού συνεργάζεται και με τις δύο εμπλεκόμενες χώρες. Ποιο είναι το διακύβευμα πλέον για την Αγκυρα;\n– Η Τουρκία διατηρεί καλές σχέσεις τόσο με το Κίεβο όσο και με την Αγκυρα και προσπαθεί την ίδια στιγμή να ικανοποιήσει και τις δύο πλευρές. Για παράδειγμα, βλέπουμε να αντιδρά στην επιβολή κυρώσεων, κάτι που ευχαριστεί τους Ρώσους, και να στέλνει οπλισμό, ικανοποιώντας τους Ουκρανούς.\nΠροσπαθεί να μεγιστοποιήσει τα κέρδη της, προσελκύοντας περισσότερες ρωσικές επενδύσεις και ήδη βλέπουμε ρώσους ολιγάρχες να βρίσκουν καταφύγιο εκεί. Η Τουρκία δεν πρόκειται να πάρει «διαζύγιο» από τη Ρωσία ό,τι και να γίνει. Την ίδια στιγμή όμως ανησυχεί από τη ρωσική επιθετικότητα στην Ουκρανία, γιατί θεωρεί πως οι ισορροπίες δυνάμεων στην ευρύτερη περιοχή αλλάζουν.\n– Τι θέλει να πετύχει η Τουρκία βάζοντας εμπόδια στην ένταξη της Σουηδίας και της Φινλανδίας στο ΝΑΤΟ; Ποιες θα είναι οι συνέπειες; Θα μπορούσε, όπως έχει λεχθεί, η Τουρκία να οδηγηθεί εκτός της Συμμαχίας;\n– Το ΝΑΤΟ δεν έχει μηχανισμούς εξόδου μίας χώρας και επομένως δεν ισχύουν οι ισχυρισμοί για έξοδο της Τουρκίας. Τα εμπόδια που βάζει η Τουρκία δεν έχουν στόχο τη Φινλανδία και τη Σουηδία αλλά τις Ηνωμένες Πολιτείες. Είναι ένα τουρκικό παζάρι με την Ουάσιγκτον.\nΤο μήνυμα στη Ρωσία\nΗ Αγκυρα θέλει να πετύχει άρση των κυρώσεων που επέβαλαν οι ΗΠΑ στη στρατιωτική της βιομηχανία και να μπορέσει να αγοράσει αεροσκάφη F-35, ενώ επιπλέον επιδιώκει να σταματήσουν οι διώξεις στην υπόθεση της τουρκικής κρατικής τράπεζας Halkbank στις ΗΠΑ.\nΗ υπόθεση της Halkbank στους… εκβιασμούς με το ΝΑΤΟ\nΑν παρεμπιπτόντως πειστούν η Φινλανδία και η Σουηδία να αλλάξουν την πολιτική τους έναντι των Κούρδων, αυτό θα είναι επιπρόσθετο κέρδος. Ταυτόχρονα με αυτή της τη στάση περνά το μήνυμα στη Ρωσία πως δεν είναι ένας πιστός σύμμαχος της Δύσης, αλλά όπου χρειάζεται μπορεί να προβάλει αντιστάσεις και να κρατήσει μία διαφορετική πορεία.\n– Πώς πιστεύετε ότι θα εξελιχθούν οι σχέσεις της Τουρκίας με τον αραβικό κόσμο; Πιστεύετε πως είναι εύκολο για την τουρκική ηγεσία να τις αποκαταστήσει στον βαθμό που ήταν στο παρελθόν; Και ποιες θα είναι οι συνέπειες;\n– Οταν μιλούμε για αυτό το θέμα, πρέπει να στρέψουμε την προσοχή μας στον περασμένο Νοέμβριο, όταν ο σεΐχης των Ηνωμένων Αραβικών Εμιράτων επισκέφτηκε την Τουρκία και υποσχέθηκε επενδύσεις δέκα δισεκατομμυρίων δολαρίων.\nΜετά από αυτό ξεκίνησε μία επιχείρηση γοητείας, με την Τουρκία να επιχειρεί να αποκαταστήσει τις σχέσεις της με το Ισραήλ, τη Σαουδική Αραβία την Αίγυπτο, με λίγα λόγια με κάποιες από τις χώρες που ανήκουν στον άξονα των Συμφωνιών του Αβραάμ.\nΒλέπουμε πως κάνει κινήσεις, για παράδειγμα έκλεισε την υπόθεση της δολοφονίας του Τζαμάλ Κασόγκι για να εξευμενίσει το Ριάντ. Η Αγκυρα επιδιώκει να γίνει μέρος των Συμφωνιών του Αβραάμ, να προσεταιριστεί τις χώρες που συμμετέχουν και να σπάσει την απομόνωση στην οποία βρίσκεται.\nΟι σχέσεις του Ισραήλ με Κύπρο και Ελλάδα\nΠρόκειται για μία στροφή 180 μοιρών. Προς το παρόν όμως ούτε το Ισραήλ, ούτε η Σαουδική Αραβία, ούτε τα ΗΑΕ αναβάθμισαν τις σχέσεις τους σε επίπεδο πρεσβευτών.\n– Ας μιλήσουμε λίγο περισσότερο για τις σχέσεις του Ισραήλ με την Τουρκία. Το τελευταίο διάστημα βλέπουμε να γίνονται προσπάθειες αποκατάστασης. Πώς αυτό συνδέεται ή επηρεάζει την τριμερή συνεργασία με Κύπρο και Ελλάδα;\n– Πρώτα από όλα πρέπει να δώσω έμφαση στο γεγονός πως ο κύριος αρχιτέκτονας των τριμερών συνεργασιών μεταξύ Κύπρου, Ισραήλ και Ελλάδας υπήρξε ο ίδιος ο Ταγίπ Ερντογάν.\nΟ τούρκος πρόεδρος με τη φιλοπαλαιστινιακή πολιτική του έσπρωξε το Ισραήλ στην «αγκαλιά» της Κύπρου και της Ελλάδας, με αποτέλεσμα σήμερα οι τρεις χώρες να έχουν χτίσει μία γερή και σημαντική συμμαχία.\nΘεωρώ πως το Ισραήλ δεν πρόκειται να θυσιάσει τις σχέσεις του με τη Λευκωσία και την Αθήνα για μία εύθραυστη ομαλοποίηση των σχέσεών του με την Αγκυρα. Οι Τούρκοι πρέπει να αντιληφθούν πως Κύπρος και Ελλάδα είναι δύο αξιόπιστες χώρες, μέλη της Ευρωπαϊκής Ενωσης με μεγάλη συνεργασία σε πολλούς τομείς.\n«Χωρίς τη συνεργασία της Τουρκίας το πρότζεκτ του East Med δεν πρόκειται να υλοποιηθεί»\nΤο να διατηρεί φιλικές, καλές σχέσεις με αυτές τις δύο χώρες είναι σημαντικό για το Ισραήλ. Η Τουρκία θεωρώ πως δεν μπορεί να προσφέρει τέτοια στρατηγικά πλεονεκτήματα. Φυσικά είναι προς το συμφέρον του Ισραήλ να διατηρεί καλές σχέσεις με την Τουρκία, όμως αυτό δεν σημαίνει υποβάθμιση των σχέσεων με Κύπρο και Ελλάδα.\nΔεν υπάρχει East Med χωρίς την Τουρκία\nΟι κύπριοι και οι έλληνες φίλοι μας πρέπει να αντιληφθούν πως δεν έχουμε καμία πρόθεση να μετατρέψουμε την Τουρκία σε εχθρό του Ισραήλ. Εχουμε αρκετούς εχθρούς, δεν χρειάζεται να προσθέσουμε ακόμη ένα. Αγκάθι πάντως παραμένει η υποστήριξη που προσφέρει η Τουρκία στη Χαμάς και για όσο καιρό συμβαίνει αυτό, δύσκολα οι διμερείς σχέσεις θα αποκατασταθούν.\n– Τα τελευταία χρόνια φαίνεται πως έχει διαμορφωθεί μία ενεργειακή συμμαχία μεταξύ της Κύπρου, του Ισραήλ, της Ελλάδας και της Αιγύπτου. Μετά και την εισβολή της Ρωσίας στην Ουκρανία το θέμα της ενέργειας γίνεται όλο και πιο σημαντικό. Μπορεί η Τουρκία και υπό ποιους όρους να γίνει μέλος αυτής της μεσογειακής συνεργασίας;\n– Εδώ θα ήθελα να πω κάτι έξω από το κουτί. Ολοι γνωρίζουν πως χωρίς τη συνεργασία της Τουρκίας το πρότζεκτ του East Med δεν πρόκειται να υλοποιηθεί. Ο αγωγός ήταν σχεδιασμένος να μεταφέρει φυσικό αέριο από την Κύπρο και το Ισραήλ στην Ελλάδα.\nΦαίνεται όμως πως η Τουρκία πρέπει να συμπεριληφθεί στο παιχνίδι. Ο East Med μπορεί να ενώσει αντί να χωρίσει αυτές τις χώρες. Δεν είναι η ιδανική λύση και αυτό που θα αναφέρω θα ακουστεί σενάριο επιστημονικής φαντασίας, αλλά πάντα έχω υπόψη μου αυτό που είπε ένας παλιός ισραηλινός πρωθυπουργός, ο Νταβίντ μπεν Γκουριόν, «αν θέλεις να είσαι ρεαλιστής στη Μέση Ανατολή πρέπει να πιστεύεις στα θαύματα».\nΜε αυτή την προοπτική η Κύπρος, το Ισραήλ, η Ελλάδα, η Τουρκία αλλά και η Αίγυπτος πρέπει να συνεργαστούν και να εκδώσουν κοινές άδειες εκμετάλλευσης του φυσικού πλούτου της Ανατολικής Μεσογείου προς τις ξένες εταιρείες.\nΕίναι μία λύση στην οποία όλες αυτές οι χώρες θα δώσουν έμφαση στο αποτέλεσμα, δηλαδή στο να στείλουν φυσικό αέριο στην Ευρώπη, μειώνοντας έτσι και την εξάρτησή της από τη ρωσική ενέργεια και με την οποία όλες οι πλευρές κερδίζουν.


Μπαλάφας: Ο λαός έδειξε κατανόηση σε αυτά που κάναμε - Newpost.gr\nΜπαλάφας: Ο λαός έδειξε μεγάλη κατανόηση σε αυτά που κάναμε\n«Προφανώς, είχαμε τη διάθεση ή την πίστη να κάνουμε ορισμένα πράγματα που η συμφωνία με τους συγκεκριμένους όρους "ή φεύγετε από το ευρώ ή υπογράφετε αυτήν την όχι καλή συμφωνία" μάς ανάγκασε να πάμε πίσω», δήλωσε ο υφυπουργός Εσωτερικών και Διοικητικής Ανασυγκρότησης, Γιάννης Μπαλάφας.\nΔημοσίευση 5 Νοεμβρίου 2015, 14:00 / Ανανεώθηκε 5 Νοεμβρίου 2015, 14:01\nΜιλώντας στον Real FM, ο κ. Μπαλάφας ερωτηθείς για την απόφαση να παραχωρηθούν τα 14 περιφερειακά αεροδρόμια, είπε:\nΔεν το κρύβουμε. Δεν το κρύψαμε στις εκλογές του Σεπτεμβρίου. Υπογράψαμε μία συμφωνία τον Αύγουστο, που περίεχε θέματα, με πολλά από τα οποία δεν συμφωνούσαμε, αλλά αναγκαστήκαμε να υπογράψουμε, γιατί δεν θέλαμε να βγούμε από το ευρώ ή να μας διώξουνε και να πάμε στη δραχμή. Αυτή ήταν βασική επιλογή, όποιος δεν συμφωνεί με αυτό έχει άλλη άποψη από εμάς. Με δεδομένη αυτή την επιλογή που κάναμε τότε, υποχωρήσαμε σε θέματα που λέγαμε ότι δεν θα κάνουμε, ένα από αυτά είναι αυτό που λέτε.\nΣτο ερώτημα εάν κατά την εφαρμογή του μνημονίου η κυβέρνηση μπορεί να αντισταθεί, σχολίασε:\nΑυτό το επιβεβαιώνουμε. Δείτε τι μάχη δίνουμε για τους πλειστηριασμούς, για την ιδιωτική εκπαίδευση και τα αεροδρόμια. Λέω αυτά που έχουνε γίνει μέχρι τώρα, την κατανόηση τη μεγάλη που έδειξε ο λαός σε αυτά, τα οποία κάναμε μέχρι τώρα.


Αουρέλια: Ένα βιβλίο όλο μαγεία - Flowmagazine\nΗ Σμύρνη πάντα αποτελούσε για την ελληνική λογοτεχνία κάτι παραπάνω από ένα αγαπημένο θέμα τόσο των συγγραφέων όσο και των …\nΣυντάκτης: Ιωάννα Καλλιοπίδου\nΈνα διαμάντι της φαντασίας, το ελιξίριο των μυθιστορημάτων… Από καιρό ακούω πως το βιβλίο αυτό θα αφήσει εποχή και χαίρομαι που έχω την δυνατότητα να πω και εγώ την γνώμη μου σε βιβλιόφιλους για την Αουρέλια της Ραφαέλλας Άννας Μπούχλα.\nΔεν είναι πολλές μέρες που παρουσιάστηκε μέσω τρίτων η πρόταση να διαβάσω το νέο μυθιστόρημα της Ραφαέλλας Άννας Μπούχλα, που κυκλοφορεί εδώ και περίπου δύο μήνες από τις εκδόσεις Εντύποις.\nΣαν δεινή βιβλιόφιλη μαγεύτηκα κατευθείαν από τον πρόλογο και την περίληψη, αν και το εξώφυλλο με είχε ήδη κερδίσει από την πρώτη ματιά.\nΤο πρώτο μου συναίσθημα ήταν η περιέργεια να επεξεργαστώ αυτό το νέο εγχείρημα διότι, ανήκει στην σφαίρα της φαντασίας και η Ελλάδα δεν έχει και πολλά ερεθίσματα από αυτό το λογοτεχνικό είδος.\nΚαι κάπου σε αυτό το σημείο θέλω μέσα από αυτή την κριτική να δικαιώσω την προσπάθεια της νεαρής συγγραφέας, καθώς μέσα από την πολυπλοκότητα της υπόθεσης, την καθιστά σήμερα την ιέρεια της φαντασίας όπως ακούω από γνωστούς και φίλους που ήδη έχουν ταξιδέψει μέσω της «Αουρέλιας«.\nΗ υπόθεση όλο μυστήριο.\nΈνα κορίτσι από το αίσθημα της απώλειας του πατέρα της, βρίσκεται αντιμέτωπο την ημέρα των γενεθλίων της με δολοφόνους που θέλουν να την σκοτώσουν.\nΗ ίδια δεν ανήκει στην πραγματικότητα, όντας απόγονος μιας κληρονομιάς που χρόνια τώρα την καθιστά το εκλεκτό παιδί στον αόρατο κόσμο και συγκεκριμένα την κρυστάλλινη γη, από όπου και προέρχεται.\nΜε την βία και χωρίς επιλογή, η πύλη της φαντασίας την απορροφά στον κόσμο αυτό, θέλοντάς την να κυνηγά την εκπλήρωση της προφητείας για να ελευθερωθεί από τα μακροχρόνια υποχθόνια σχέδια του Θεού Άριος, που την θέλει νεκρή, διεκδικώντας ό,τι δικό της.\nΌμως δεν είναι μόνη της.\nΣε αυτό το ταξίδι, συνοδοιπόρος της θα είναι ο άγνωστος σε εκείνη άνδρας με το όνομα Κάι, ο οποίος μέσα από ανατροπές, σε αντίξοες συνθήκες θα αποδειχτεί ο άνθρωπος κλειδί για το φινάλε της ιστορίας.\nΕκστατικό, περιέργως ερωτεύσιμο, προκλητικά περιπετειώδες.\nΈνα ταξίδι που δεν ξεκολλούσε από τα δύο μου χέρια, απορροφώντας κάθε σελίδα, διαβάζοντας την καμιά φορά και δύο φορές.\nΈνα λιθαράκι της σύγχρονης λογοτεχνίας.\nΌλα τα συναισθήματα σε ένα.\nΜίσος, πόνος, δολοπλοκίες, μυστικά, απόγνωση, χαρά, θάνατος, ενώνονται σε ένα μοναδικό ντελίριο εξελίξεων.\nΗ πλοκή, όχι όπως την περίμενα σαν κλασσική βιβλιοφάγος, αλλά ακόμη καλύτερη, γεμάτη ένταση, έρωτα και μίσος που συνεχώς μεγαλώνει από τους ήρωες ή προς μεγάλη μου έκπληξη σβήνει.\nΤο τέλος απρόβλεπτο, μεγαλειώδες, συγκινητικό και πολλά υποσχόμενο για μια ακόμη συναρπαστική συνέχεια.\nΑουρέλια, Βιβλίο, εκδόσεις Εντύποις, μυθιστόρημα, Ραφαέλλα Άννα Μπούχλα\nΣυντάκτης: Ιωάννα Καλλιοπίδου,


logoclub.gr - Ιστοχώρος του Λογοτεχνικού Club - το φως της μεγάλης προσμονής - Div. itemImages div. itemImages . itemMainImage... | logoclub.gr - Ισ\nNow 251 guests online\nΈχουμε 1491 επισκέπτες συνδεδεμένους\nHome ΛΟΓΟ - ΒΗΜΑ Άλλο το φως της μεγάλης προσμονής\nLogo Gate * Άλλο το φως της μεγάλης προσμονής\nWritten by admin December 29, 2013 Προβολές: 3114 0\n- Ύστερον του Δεκεμβρίου. Και στην επιχειρηματολογία του φωτεινού ο ήλιος στα αψηλά δίνει το ισοκράτημα στην τραγουδισμένη γιορτή των παιδιών. Στα τρίγωνα η επανάληψη των λέξεων φέρνει από μακριά τις ξεχασμένες φωνές, ζωντανεύει στα πρώτα μονοπάτια τις τρεχάλες κι αφήνει στα μισοσκόταδα εκείνο το φως της μεγάλης προσμονής.\n- Αφιερωματικά στη μεγάλη μέρα, την κοσμημένη με τα πολλά φώτα, τις μουσικές, τα χαμόγελα και τις χαρές.\n- Κατά τα άλλα, εν εξάρσει η ηλιθιότητα αναρτήθηκε στα μανταλάκια περιγράφοντας την καταντημένη επιλογή της κληρονομημένης ανικανότητας.\nΑπορία της εκπλήξεως και έκπληξη της απορίας στην αντιστροφή, έτσι για να γραφτεί η πρόταση στα απόκρυφα νοήματα.\n- Ερημαία η διάθεση της νοημοσύνης εγκαταλείπει τα προσχήματα αφήνοντας εις τας εκδηλώσεις την πρωτοκαθεδρία να ορίζεται από τον συλλαβισμό των φωνηέντων.\n- Στα μεγάλα κτήρια φωτισμένα καμπυλόγραμμα σχήματα και στους δρόμους αψίδες της οφθαλμοπλανίας αποσυντονίζουν τη μελαγχολία. Ανοιχτά στόματα στις εκθέσεις των εμπορευμάτων και στην αναπαράσταση το όνειρο μακρινό απεικόνισμα, θαμπό γράφημα, περιορίζεται πίσω απ’ το τζάμι.\n- Στις δημοσκοπήσεις περιφέρονται τα ευρήματα στην κυριολεξία και στη μεταφορά το ακαταλόγιστον, δείγμα υποσυνόλου των αριθμών, απαντά με σαφήνεια την παραποιημένη έκφραση, κάλλιστοι οίνοι!\n- Της αμηχανίας το ανάγνωσμα και ο ανούσιος λόγος απαγγέλλει μετά της απαραιτήτου κομπορρημοσύνης την ανεξιχνίαστη υπεροχή του υποκειμένου.\n- Κάπως έτσι έχουν τα πράγματα στα χαμηλά σπίτια με τους ψηλούς ανθρώπους\n- Και ενώ ο ψίθυρος ο συνεχής, παράγωγο του ψάλλω, έφτιαξε το ουσιαστικό του ουδετέρου γένους και κινδύνεψε να αποχωρήσει από την ωραία ατμόσφαιρα των ημερών, τότε λοιπόν στο χορωδιακό ερώτημα των μικρών η κατάφαση χαμογελαστή άφησε το θαυμάσιον να επικρατήσει.\nΑπ’ τον παλιό φράχτη. Με τα μικρά\nχέρια να λυγίζουν πάνω κάτω το\nΜέχρι να κοπεί. Δίπλα στο χορτάρι, στο\nντουβάρι με τις πέτρες. Να παίρνει το\nΤρίγωνο σκουριασμένο. Μετά η\nιεροτελεστία, τρίψιμο προσεκτικό να\nφύγουν τα υπόλοιπα.\nΚαι μετά, λίγο λάδι απ’ το καντήλι.\nΝα γυαλοκοπήσει η χειροτεχνία.\nΣκούπισμα προσεκτικό με το κάτω της\nμάλλινης πλεκτής ζακέτας κι έτοιμο το\nΘα πήγαινε μόνος του κρυφά απ’ τους\nΉθελε να τη δει.\nΘα του άνοιγε την πόρτα, θα της έδινε\nένα κρυφό φιλί, θα ’λεγε τα κάλαντα,\nθα ’παιρνε τον κουραμπιέ και θα ’φευγε\nτρέχοντας με το τρόπαιο στο στόμα, τη\nμυρουδιά απ’ τα μαλλιά.\nΤο προετοίμαζε έναν ολόκληρο χρόνο.\nΣχέδιο μυστικό που το ’γραφε με τη\nλεπτομέρεια τα βράδια κάτω απ’ το\nΕίχε πέσει ο ήλιος και έφεγγε στη\nθάλασσα την αγωνία. Λαχάνιασμα και\nΈνα κτύπημα δειλό στη βαριά πόρτα.\nΚι ένα κόμπιασμα στο φευγιό στη\nΤου ακατάφραστου χρόνου\nΜε τη βαρυπρέπεια\nΚαι τη λιτότητα\nΤης λαμπερής γραμμής\nΣτην επισήμανση της εορτής\nΒόρεια της Εσπερίας\n(Είχαν περάσει πολλά χρόνια\nκι ήταν σαν χθες\nέγραφε στο πίσω μέρος η carte\nτεύχος 1792 στις 24 Δεκεμβρίου 2013


Βεροιώτης: Συμβαίνει τώρα: Θερμή υποδοχή στον Μητσοτάκη επιφύλασσαν οι Βεροιώτες\nΣυμβαίνει τώρα: Θερμή υποδοχή στον Μητσοτάκη επιφύλασσαν οι Βεροιώτες\nΤου φώναζαν: «Να'τος - Να'τος ο Πρωθυπουργός»\nΜεγαλειώδη υποδοχή επιφύλασσαν εκατοντάδες Βεροιώτες στον Κυριάκο Μητσοτάκη. Ο αρχηγός της αξιωματικής αντιπολίτευσης έφτασε λίγο μετά τις 7 το απόγευμα στην πρωτεύουσα της Ημαθίας και δέχθηκε τις θερμές επευφημίες του\nκόσμου. Στην Μητροπόλεως τον υποδέχθηκαν τα υψηλόβαθμα τοπικά στελέχη και απλός κόσμος που έσπευσε να του ευχηθεί καλή επιτυχία στον προεκλογικό αγώνα που έχει μπροστά του.\nΟ Πρόεδρος της ΝΔ αυτήν την ώρα μιλάει στον Κινηματοθέατρο του «ΣΤΑΡ» και ασκεί σφοδρή κριτική τόσο στην κυβέρνηση του ΣΥΡΙΖΑ, όσο και προσωπικά στον πρωθυπουργό Αλέξη Τσίπρα. Στο πλευρό του κ. Μητσοτάκη ήταν συνέχεια ο Βουλευτής Ημαθίας Απόστολος Βεσυρόπουλος, ενώ μεταξύ των παρευρισκόμενων διακρίναμε και τον Περιφερειάρχη της Κεντρικής Μακεδονίας Απόστολο Τζιτζικώστα. Δείτε το video, την στιγμή που έφτασε στη Βέροια:\nστις 3/31/2019 08:07:00 μ.μ.\nΑνώνυμος 31 Μαρτίου 2019 - 9:01 μ.μ.\nΠΡΩΤΗ ΦΟΡΑ ΠΟΥ ΝΤΡΕΠΟΜΑΙ ΓΙΑ ΤΗΝ ΠΟΛΗ ΜΟΥ...τον υποδεχονται λες και ηρθε ο Μεσσίας...και συγκεκριμένα η γενιά αυτή που μας έφερε σ' αυτήν την καταστάση. Σε λίγα χρόνια θα τον βρίζουν κι αυτόν όπως γινόταν με τους παλιούς και οπως θα γίνεται με τους επομενους....ΕΛΛΑΣ ΤΟ ΜΕΓΑΛΕΙΟ ΣΟΥ...\nΜετά την πρόσφατη λαίλαπα ο οποιοσδήποτε είναι εν δυνάμει Μεσίας. Γιατί 4 χρόνια μετά το μόνο που είναι σίγουρο είναι η απάντηση στο ερώτημα "γιατί οι άλλοι ήταν καλύτεροι;" Ναι, πολύ καλύτεροι!!!\nΑνώνυμος 31 Μαρτίου 2019 - 9:08 μ.μ.\nΑυτοί είμαστε δυστυχώς. Αυτός δεν ήταν στην προηγούμενη κυβέρνηση και ψήφιζε μνημόνια; αυτός δεν είπε ότι θα σεβαστεί και δεν θα αλλάξει τη συμφωνία των Πρεσπών; αυτός δεν ήταν που δεν ζήτησε δημοψήφισμα για την ίδια συμφωνία; Τι να πρωτοθυμηθώ. Αυτή η χώρα δεν έχει σωτηρία δυστυχώς, με τους ραγιάδες και οσφυοκάμπτες που έχει.\nΑνώνυμος 31 Μαρτίου 2019 - 9:46 μ.μ.\nΌλοι προσβλέπουν στην επόμενη μέρα!!!\nΙδεολόγοι ,κόλακες και φοροφυγάδες αντάμα!!\nκαλα ειπαμε πως ειμαστε εξυπνος λαος αλλα τοσο,,,,τελικα ολοι αυτοι δεν αφηνουν τον τοπο να παει μπροστα και εμειναν κολλημενοι βολεμενοι κοινος γλιφτρονια,,λυπαμαι ,και το ειδα και στα συλλαλητηρια ,αληθεια με ποιον γνωμονα θα βγαλουν αυτο το ειδος να κυνερνησει?λες και ηρθε απο το πουθενα λες και δεν ηταν ολα τα χρονια στις κυβερνησεις παππου και σια ξαφνικα το ειδαν σωτηρα ,,,τοσο ανοητοι ειμαστε τελικα ,μας εχουν βαλει στο τρυπακι παλι ,καλα αυτοι δεν ηταν που μας εβαλαν στα μημονια?πασοκ και νδ,αυτοι δεν ηταν που μειωσαν συνταξεις ,πασοκ νδ,αυτοι δεν ηταν που μας εβαλαν το ,γ,,,εμφια ?και ποσα ακομα αυτος δεν ειναι που με την ,μ,,,,και καποιον χριστοφορακο τα επαιρναν κανονικα απο σιμενς,ρε λοβοτομη σας εχουν κανει ,καλαιω ,μα ειστε αξιοι της συμφορας που ερχεται ,\nαγνωστος 31 Μαρτίου 2019 - 10:12 μ.μ.\nΔέστε τους ραγιάδες και τους οσφυοκαμπτες που δυστυχώς θα τους συναντήσουμε μπροστά μας ως Μεσσίες στις επικείμενες εκλογές για την Αυτοδιοίκηση.\nΑνώνυμος 31 Μαρτίου 2019 - 10:37 μ.μ.\nΦόλα σε όλους, τωρινούς και προηγούμενους.\nΟι προηγούμενοι μας χρεοκόπησαν και οι νυν το επικύρωσαν για τα επόμενα 30-40 χρόνια δίνοντας με υπογραφή και το όνομα στους σκοπιανους!\nΡΕ ΔΕ ΨΗΦΙΖΟΥΜΕ ΚΑΝΕΝΑΝ\nΑνώνυμος 1 Απριλίου 2019 - 1:23 π.μ.\nόχι φίλε μην τους κάνεις το χατήρι. Να πας αλλά να ρίξεις ΛΕΥΚΟ είναι και αυτό ψήφος Όχι άκυρο αλλά ΛΕΥΚΟ να τα δουν στην καταμέτρηση το βράδυ των εκλογών και στην τηλεόραση όλα τα κόμματα και στην Ευρώπη και να καταλάβουν ότι ο κόσμος δεν θέλει κανέναν τους. Αν δεν πάμε να ψηφίσουμε θα μας πουν αδιάφορους και θα χαρούν, αν ψηφίσουμε ΛΕΥΚΟ όμως θα καταλάβουν ότι ενδιαφερόμαστε αλλά τους αποδοκιμάζουμε.\nΑνώνυμος 1 Απριλίου 2019 - 12:53 π.μ.\nΡε είναι και χωρίς γούστο τα ταγαρια.Τι γραβάτες είναι αυτές ρε σαν τις σαλιαρες από το Μάπετ σόου,οι κυράδες σαν τις τσατσαδες από την Τρούμπα είναι.Απο την σιχαμαρα ούτε να τους βρίσω δεν μπορώ αυτοί σε άλλη χώρα ούτε για 5 λεπτά τους βαζανε μέσα.Γελοιοφατσες!\nΑνώνυμος 4 Απριλίου 2019 - 12:01 μ.μ.\nTα ιδια σκατα ειναι και αυτος με τους προηγουμενους αρε κατα κατακαημενε ελληνα ακομα δεν εβαλες μυαλο ξυπνηστε πριν να ειναι αργα.


Διακόσμηση με τενεκεδάκια\nΑναρτήθηκε από τον/την howareyoumum στις 12 Απριλίου 2016 11 Απριλίου 2016\nΌτι πιο όμορφο και δημιουργικό έχω δει τον τελευταίο καιρό, και έχει να κάνει με λουλούδια, γλαστράκια και διακόσμηση. Σου έχω δείξει πώς μπορείς να ανακυκλώσεις παλιά μπουκάλια και να τα κάνεις υπέροχα βάζα εδώ: http://bit.ly/1NkksSL.\nΣήμερα σου έχω κάτι ακόμη πιο όμορφο και επίσης πανεύκολο. Μη ξαναπετάξεις τα τενεκεδάκια από το ντοματοχυμό σου. Με τον τρόπο που σου δείχνω παρακάτω, γίνονται πανέμορφα γλαστράκια, για το μπαλκόνι σου. Επίσης επειδή διανύουμε περίοδο γάμων και βαπτίσεων, είναι καταπληκτική ιδέα για διακόσμηση. Κι αν όλοι σε ρωτάνε πόσα πλήρωσες για τη διακόσμηση της βάπτισης του παιδιού σου, εσύ να χαμογελάς πονηρά και να με σκέφτεσαι!!!\nΧρώμα σε σπρέι κατά προτίμηση\nΚι ότι άλλο μπορείς να φανταστείς…\nΠάρε ιδέες από τις φωτογραφίες παρακάτω. Με τα υλικά που σου έχω πιο πάνω, μπορείς να κάνεις άπειρους συνδυασμούς. Μπορείς απλά να κοψεις ένα κομμάτι απο τη λινάτσα και να το κολήσεις γύρω από το τενεκεδάκι σου με τη σιλικόνη. Μετά τοποθέτησε μέσα μικρά γλαστράκια βασιλικού ή άλλων αρωματικών φυτών. Τόσο απλό αλλά τόσο εύκολο.\nΘες κι άλλες ιδέες; Ακολουθησέ με στο pinterest: http://bit.ly/1S54Oi8\nΠροηγούμενο άρθρο Bandana Bibs για στυλάτα μωρά!\nΕπόμενο άρθρο Γαριδομακαρονάδα


O Γάλλος υπουργός αναπληρωτής Ευρωπαϊκών υποθέσεων κ.Thierry Repentin μετέβη στην Αθήνα στις 9 Δεκεμβρίου 2013. Συναντήθηκε με τον αντιπρόεδρο της ελληνικής κυβέρνησης και υπουργό Εξωτερικών κ. Ευάγγελο Βενιζέλο, τον υφυπουργό Εξωτερικών κ. Δημήτρη Κούρκουλα, καθώς και με τον υπουργό διοικητικής μεταρρύθμισης και ηλεκτρονικής διακυβέρνησης κ. Κυριάκο Μητσοτάκη.\nΟ έλληνας υπουργός ανάπτυξης και ανταγωνισμού κ. Κωστής Χατζηδάκης συναντήθηκε στο Παρίσι με τον υπουργό οικονομίας και οικονομικών κ. Pierre Moscovici και συμμετείχε, κατόπιν προσκλήσεως του υπουργού παραγωγικής ανάκαμψης κ. Arnaud Montebourg στην πρώτη διυπουργική διάσκεψη των Φίλων της Βιομηχανίας.\nΣυνάντηση του έλληνα υπουργού διοικητικής μεταρρύθμισης και ηλεκτρονικής διακυβέρνησης κ. Κυριάκου Μητσοτάκη με την υπουργό μεταρρύθμισης του κράτους, αποκέντρωσης και δημόσιας διοίκησης κα Marylise Lebranchu.\nΣτο πλαίσιο μιας αποστολής ενημέρωσης για την ευρωπαϊκή πολιτική ασύλου, η κα Marietta Karamanli, βουλευτής της Sarthe και πρόεδρος της Ομάδας φιλίας Γαλλίας - Ελλάδας της Γαλλικής Εθνοσυνέλευσης, καθώς και ο κ. Charles de la Verpillière, βουλευτής της Ain, πραγματοποίησαν επίσκεψη στην Ελλάδα από τις 24 έως τις 28 Ιουλίου 2013.\nΟ Frédéric Cuvillier, υπουργός αναπληρωτής μεταφορών, θαλάσσης και αλιείας μετέβη στην Αθήνα στις 19 Απριλίου για τη λήξη του 12ου Συνεδρίου του FEMIP (Ευρωμεσογειακού Μηχανισμού Επενδύσεων και Εταιρικής Σχέσης). Συναντήθηκε με τους έλληνες ομολόγους του και επισκέφτηκε τη Γέφυρα Ρίου-Αντιρρίου.\nΟ υπουργός άμυνας κ. Jean Yves Le Drian πραγματοποίησε επίσημη επίσκεψη στην Αθήνα στις 28 Φεβρουαρίου 2013 κατά τη διάρκεια της οποίας είχε συζητήσεις σε βάθος με τον Πρόεδρο της Ελληνικής Δημοκρατίας και τον Έλληνα ομόλογό του.\nΟ Πρόεδρος της Γαλλικής Δημοκρατίας κ. François Hollande πραγματοποίησε επίσκεψη στην Ελλάδα την Τρίτη 19 Φεβρουαρίου 2013, κατόπιν προσκλήσεως του έλληνα Πρωθυπουργού κ. Αντώνη Σαμαρά.\nΟ Laurent Fabius με τον έλληνα υπουργό εξωτερικών κ. Δημήτρη Αβραμόπουλο (04.02.2013)\nΕπίσκεψη στην Ελλάδα της κυρίας Hélène Conway-Mouret, Υπουργού Αναπληρωτή Εξωτερικών, αρμόδιας για θέματα Γάλλων του εξωτερικού\nΗ Υπουργός Αναπληρωτής Εξωτερικών, αρμόδια για θέματα Γάλλων του εξωτερικού κα Hélène Conway-Mouret επαναβεβαίωσε την αλληλεγγύη της Γαλλίας προς την Ελλάδα κατά τη διάρκεια της επίσημης επίσκεψής της στην Αθήνα.


Ήπια υβριδικό το νέο Ford Focus RS - ford focus\nΤο 2020 η Ford θα προσφέρει το Focus RS με μια ήπια υβριδική έκδοση.\n3.159 Επισκέψεις στο άρθρο - Ημερομηνία δημοσίευσης: 4/4/2018\nAποκαλυπτικά είναι τα πρώτα στοιχεία που έρχονται στο φως της δημοσιότητας γύρω από το νέο Ford Focus RS. Διαβάστε τι μαθαίνουμε.\nTα σχέδια της Ford γύρω από το νέας γενιάς Fοcus RS έρχονται σιγά σιγά στο φως της δημοσιότητας με τις πληροφορίες να κάνουν λόγο ότι ετοιμάζει να το εξοπλίσει με υβριδικό μηχανικό σύνολο που θα του δώσει ακόμα μεγαλύτερη ιπποδύναμη.\nΣύμφωνα με όσα έχουν γίνει γνωστά, το 2020 η Ford θα προσφέρει το Focus RS με μια ήπια υβριδική έκδοση με κύκλωμα 48V και με τον γνωστό 2,3 λίτρων κινητήρα ελαφρώς αναβαθμισμένο, ώστε η συνολική απόδοση του να φλερτάρει με τα 400 άλογα. Το νέο Focus RS θα προσφέρεται πιθανότατα με το 6τάχυτο μηχανικό κιβώτιο αλλά είναι πολύ πιθανό να προστεθεί και ένα αυτόματο κιβώτιο διπλού συμπλέκτη λόγω της μεγάλης ζήτησης που υπάρχει από τις αγορές των ΗΠΑ και Κίνας.\nEκτός από την ιπποδύναμη, είναι σίγουρο πως θα βελτιωθούν οι επιδόσεις του μοντέλου ενώ δημοσιεύματα αναφέρουν πως σκοπός της μάρκας είναι συμβαδίσει με τα νέα όρια στις εκπομπές ρύπων που έχουν τεθεί στην Ευρώπη. Όσον αφορά στην εμφάνιση, είναι σίγουρο ότι θα υιοθετήσει την σχεδιαστική ταυτότητα του νέου Focus που θα παρουσιαστεί στις 10 Απριλίου με τις απαραίτητες φυσικά σπορτίφ αναβαθμίσεις. Το ίδιο θα συμβεί και στον εσωτερικό διάκοσμο.\nΕπιβεβαιωμένες πληροφορίες για την τιμή του νέου Focus RS δεν έχουν γίνει γνωστές, πηγές από το στρατόπεδο της Ford αναφέρουν όμως ότι θα είναι πιο αρκετά πιο ακριβό. Περισσότερα στοιχεία αναμένεται να δουν το φως της δημοσιότητας μετά την παρουσίαση του Ford Focus.\nTags: FORD FOCUS, RS, ΗΠΙΑ, ΥΒΡΙΔΙΚΟ


Ο Γιάννης Π. Τριανταφύλλου και οι σκέψεις του...: Όπου πράσινο και looser...\nΩς σήμερα ήξερα τους πράσινους loosers του ποδοσφαίρου, από σήμερα έχουν και παρέα στο χώρο της πολιτικής. Εξηγούμαι...\nΕκλογές έγιναν στην Επιτροπή Ολυμπιακών Αγώνων, με υποψήφιους προέδρους τον κ. Καπράλο και τον -υποστηριζόμενο έντονα και σε όλους τους τόνους από το ΠΑΣΟΚ- νυν πρόεδρο Μίνωα Κυριακού.\n«Ο Σπύρος Καπράλος είναι ο νέος πρόεδρος της Ελληνικής Ολυμπιακής Επιτροπής. Στις σημερινές αρχαιρεσίες, ο πρόεδρος του Χρηματιστηρίου Αξιών Αθηνών, επικράτησε του μέχρι χθες πρoέδρου της ΕΟΕ, Μίνωα Κυριακού με ψήφους 18-11. Στην ψηφοφορία έλαβαν μέρος 28 εκπρόσωποι ομοσπονδιών, καθώς και ο Λάμπης Νικολάου ως εκπρόσωπος της Διεθνούς Ολυμπιακής Επιτροπής στην ΕΟΕ.»\nΟ απερχόμενος καναλάρχης (παρεπιπτόντως το είχε ξεφτιλίσει στην αυτοδιαφήμιση μέσω των δελτίων ειδήσεων του σταθμού του, ακόμα και ως κορυφαία είδηση, ελέω της πλειάδος οσφυοκαμπτών που εργοδοτεί...) με ύφος καρδιναλίου δήλωσε: «Η ζωή έχει και νίκη και ήττα. Εγώ τα γεύτηκα και τα δύο»\nΑυτό δεν θα το σχολιάσω, ο κ. Κυριακού ως ύπατος εκπρόσωπος του Ελληνικού Αθλητισμού χρεώνεται με τον εξευτελισμό του Πεκίνου και της ντόπας, με αποκορύφωμα το πρόσφατο «γαϊτανάκι» για την πρωταθλήτρια Τζουμελέκα και το αν ήταν ή όχι ντοπαρισμένη, όταν τα διάφορα διεθνή κυκλώματα έπαιζαν «μπίζ» στις πλάτες μας και η ΕΟΕ «σιωπηλώς επαρίστατο και επαρακολούθει...».\nΕκείνο που θα σχολιάσω, για να εξηγήσω και τον τίτλο είναι η περίπτωση του «υποστηρικτή» Γ.Α.Π. (επί το ελληνικότερον «το παιντί»). Πλάκα πλάκα, σε όποιες (εξω-κομματικές) εκλογές κατέβηκε με αντίπαλο τις έχασε: 2004, 2007, δημοτικές, ΕΟΕ, κ.λπ. Μιλάμε ο άνθρωπος είναι looser !!! Δεν το συζητώ !!! Μοναδική εξαίρεση αυτές της Σοσιαλιστικής Διεθνούς: ήταν ο μοναδικός υποψήφιος, αν τις έχανε και αυτές...


zoornalistas: Πώς ο Ερντογάν «κέρδισε» 75 εκατ. λίρες από το πρωτοχρονιάτικο λαχείο\nΤην πρωτοχρονιά το λαχείο Milli Piyango κλήρωνε το ποσό ρεκόρ των 100 εκατ. λιρών (περίπου 11,1 εκατ. ευρώ) και θα μοιράζονταν σε τέσσερις τυχερούς, καθώς ο κάθε λαχνός είχε τέσσερα στελέχη.\nΗ κλήρωση έγινε και ο υπερτυχερός ήταν ο… τούρκος πρόεδρος Ερντογάν παρά το γεγονός ότι δεν είχε αγοράσει λαχείο!\nΤο πώς έχει πολύ ενδιαφέρον: Στην κλήρωση που έγινε βρέθηκε ένας τυχερός στην επαρχία της Μαγνησίας, στη δυτική Τουρκία, που πήρε το 1/4 του συνολικού ποσού, δηλαδή 25 εκατ. τουρκικές λίρες (2,8 εκατ.ευρώ). Τα υπόλοιπα τρία στελέχη δεν είχαν πουληθεί και άρα τα 75 εκατ. λίρες (8,3 εκατ. ευρώ) που περισσεύουν θα έπρεπε να θεωρηθούν τζακ ποτ και να μοιραστούν στην επόμενη κλήρωση.\nH μέχρι πρόσφατα υπό κρατικό έλεγχο εταιρεία τυχερών παιχνιδιών Milli Piyango ιδιωτικοποιήθηκε την 1η Αυγούστου 2020 και ο έλεγχός της πέρασε στην τουρκο-ιταλικη κοινοπραξία Sisal. Στην κοινοπραξία συμμετέχει από την τουρκική πλευρά ο όμιλος της γνωστής οικογένειας μεγιστάνων Demiroren, ο οποίος ελέγχει φιλικά προς την κυβέρνηση μέσα ενημέρωσης, μεταξύ των οποίων είναι οι εφημερίδες Hurriyet και Milliyet και το τηλεοπτικό δίκτυο Kanal D.


Συνεχίζεται η πτώση στην αγορά αυτοκινήτου στην Ευρώπη\nΓια τρίτο συνεχόμενο μήνα, η πτώση συνεχίζεται στην ευρωπαϊκή αγορά αυτοκινήτου. Ο Νοέμβρης, σημείωσε υποχώρηση σε ποσοστό 8%, ενώ αυτό εξηγείται από τους ειδικούς. Λένε, ότι ο λόγος είναι οι καθυστερήσεις των εργοστασίων στην παράδοση των νέων αυτοκινήτων. Έτσι, Σεπτέμβρης, Οκτώβρης και Νοέμβρης βρίσκονται σε πτώση σε ο,τι αφορά τις πωλήσεις νέων αυτοκινήτων συνολικά στην Ευρώπη. Η Ελλάδα ωστόσο, συνεχίζει την ανοδική της πορεία στις πωλήσεις.\nΠιο συγκεκριμένα, ο ενδέκατος μήνας του 2018 έκλεισε με 6.893 ταξινομήσεις καινούργιων οχημάτων, έναντι 6.523 τα οποία είχαν κυκλοφορήσει τον περσινό Νοέμβριο, ήτοι μία αύξηση της τάξης του 5,7%. Σε ο,τι αφορά στο διάστημα Ιανουαρίου-Νοεμβρίου 2018, ταξινομήθηκαν 98.094 οχήματα έναντι 82.687 τα οποία κυκλοφόρησαν την αντίστοιχη περίοδο του 2017, μια αύξηση που ανέρχεται στο 18,6%, ενώ όπως όλα δείχνουν η ελληνική αγορά βαδίζει ολοταχώς προς το σπάσιμο του φράγματος των 100.000 ταξινομήσεων σε ένα έτος, για την ακρίβεια θα το ξεπεράσει κατά πολύ, με τον συγκεκριμένο ανοδικό ρυθμό.


Μανιτάρι Reishi: Καταπολεμά τον Καρκίνο, Ενισχύει το Ανοσοποιητικό και Βελτιώνει την Αποτοξίνωση του Ήπατος. - NaturalSoul\nΤο κόκκινο μανιτάρι Reishi είναι ένας βρώσιμος τύπος φαρμακευτικού μύκητα που χρησιμοποιείται για τις θεραπευτικές του ικανότητες χιλιάδες χρόνια και είναι μια πραγματική σούπερ τροφή, γνωστή ως “βασιλιάς των μανιταριών”.\nΤο κόκκινο μανιτάρι reishi θεωρείται προσαρμοστικό βότανο, δηλαδή βοηθά το σώμα να αντιμετωπίσει φλεγμονές, μειωμένα επίπεδα ενέργειας, καρδιαγγειακές καταστάσεις και ορμονικές διαταραχές. Σύμφωνα με μελέτες τα μανιτάρια Reishi έχουν αντιοξειδωτικές ικανότητες, ενισχύουν την άμυνα του οργανισμού απέναντι στον καρκίνο, σε αυτοάνοσες καταστάσεις, καρδιακές παθήσεις, αλλεργίες, λοιμώξεις κ.α.\nΑς δούμε για ποιους λόγους μπορούμε να προσθέσουμε το κόκκινο αυτό μανιτάρι στη διατροφή μας.\nΕίναι ένας τύπος μύκητα που αναπτύσσεται στην ύπαιθρο, είναι εγγενής σε πολλά μέρη της Ασίας, όπως η Κίνα, η Κορέα και η Ιαπωνία. Ενώ είναι βρώσιμα με πικρή γεύση και σκληρή υφή, συνήθως τα βρίσκουμε σε μορφή συμπληρώματος, βάμματος ή σκόνης.\nΤα μανιτάρια Reishi, επίσης γνωστά με την επιστημονική τους ονομασία Ganoderma lucidum χρησιμοποιούνται, αποξηραμένα, στην παραδοσιακή κινεζική ιατρική, ως θεραπευτικό τσάι, ρόφημα, ή σούπα. Σήμερα, χρησιμοποιείται μια τεχνική επεξεργασίας όπου το μανιτάρι βράζει πολλές φορές σε υψηλή πίεση, επιτρέποντας τα δραστικά συστατικά να εξαχθούν για να σχηματίσουν βάμμα.\nΟι συμπυκνωμένες ενώσεις που βρίσκονται σε αυτά τα μανιτάρια χαρίζουν πιθανά οφέλη, όπως πρόληψη καρκινογένεσης, βελτιωμένη ηπατική λειτουργία, καλύτερη καρδιακή υγεία, ενισχυμένο έλεγχο σακχάρου και μειωμένο κίνδυνο άσθματος, αλλεργιών και λοιμώξεων.\nΘρεπτικές ουσίες μανιταριών Reishi\nΣε μορφή συμπληρώματος, τα μανιτάρια reishi περιέχουν συνήθως λίγες ή καθόλου θερμίδες και ελάχιστη ποσότητα διαιτητικών ινών και πρωτεϊνών. Ωστόσο, τα πραγματικά οφέλη για την υγεία προέρχονται από τα συστατικά που δεν περιλαμβάνονται στην ετικέτα.\nΣυγκεκριμένα, τα μανιτάρια Reishi είναι πλούσια σε αντιοξειδωτικά και ενώσεις που ενισχύουν την υγεία όπως τα πολυσακχαρίτες και τα τριτερπένια. Αυτές οι ισχυρές ενώσεις διαθέτουν αντιφλεγμονώδεις, αντικαρκινικές και αντιδιαβητικές ιδιότητες.\nΠώς λειτουργούν τα μανιτάρια Reishi στην καταπολέμηση της νόσου;\nΣύμφωνα με μελέτες στην Ιαπωνία, την Κίνα, τις Η.Π.Α. και το Ηνωμένο Βασίλειο τα μανιτάρια reishi προστατεύουν από πολλές καταστάσεις, όπως: (1)\nκόπωση (και χρόνια κόπωση)\nσυχνές λοιμώξεις (βρογχίτιδα, λοιμώξεις του αναπνευστικού συστήματος κ.λπ.)\nπεπτικά προβλήματα, έλκη στομάχου και σύνδρομο διαρροής\nανάπτυξη όγκου και καρκίνο\nιούς, γρίπης, HIV/AIDS, ηπατίτιδας\nκαρδιακές παθήσεις, υπέρταση, υψηλή χοληστερόλη\nΛειτουργώντας ως “ανοσοποιητής”, το μανιτάρι reishi βοηθά στην αποκατάσταση της ορμονικής ισορροπίας, επαναφέρει το σώμα στην κατάσταση ομοιόστασης και ρυθμίζει το ανοσοποιητικό, βοηθώντας στην καταπολέμηση των όγκων και των καρκινικών κυττάρων. Σύμφωνα με έρευνες τα μανιτάρια reishi δρουν ως κανονικοποιητική ουσία, ρυθμίζοντας διάφορες κυτταρικές λειτουργίες και συστήματα, όπως το ενδοκρινικό (ορμονικό), το ανοσοποιητικό, το καρδιαγγειακό, το κεντρικό νευρικό και το πεπτικό σύστημα.\nΤο μυστικό είναι τα διάφορα δραστικά συστατικά που περιέχει το μανιτάρι reishi, όπως τα σάκχαρα γνωστά ως βήτα-γλυκάνες, φυτικές στερόλες, πολυσακχαρίτες που καταπολεμούν την ανάπτυξη καρκινικών κυττάρων και όξινες ουσίες που ονομάζονται τριτερπένια και απενεργοποιούν την αντίδραση του οργανισμού σε αλλεργίες. (2)\nΑς δούμε πώς τα μανιτάρια Reishi ενισχύουν την υγεία μας: (3)\nενεργοποίηση κυτταροτοξικών υποδοχέων (NKG2D / NCR)\nαναστολή πολλαπλασιασμού των κυττάρων\nκαταστολή του αγγειακού ενδοθηλιακού αυξητικού παράγοντα\nαύξηση της αντιοξειδωτικής ικανότητας του πλάσματος\nενίσχυση της ανοσολογικής αντίδρασης\nμετατροπή της περίσσειας τεστοστερόνης σε διυδροτεστοστερόνη:\nΤα μανιτάρια Reishi στην παραδοσιακή ιατρική.\nΠολλές μορφές ολιστικής ιατρικής αξιοποιούν το πλήρες εύρος των πλεονεκτημάτων του μανιταριού Reishi και το χρησιμοποιούν για τη θεραπεία διαφόρων ασθενειών.\nΜανιτάρια Reishi: Τα 7 κορυφαία Οφέλη!\nΤα μανιτάρια Reishi περιέχουν σημαντικά θρεπτικά συστατικά, όπως αντιοξειδωτικά, β-γλυκάνες και αμινοξέα. Σύμφωνα με ερευνητές ένα από τα πιο ευεργετικά συστατικά του είναι οι πολυσακχαρίτες του, οι οποίοι είναι υδατοδιαλυτοί τύποι θρεπτικών ουσιών που απαντώνται σε τροφές με υδατάνθρακες που είναι γνωστό ότι έχουν αντικαρκινικές ικανότητες. (4)\nΟι πολυσακχαρίτες είναι ανοσοδιαμορφωτικές ουσίες, προστατεύουν το DNA και εμποδίζουν τις μεταλλάξεις των κυττάρων διατηρώντας τα κύτταρα υγιή. (5) Σύμφωνα με μελέτες, ορισμένα ιαματικά μανιτάρια συμβάλλουν στην καταπολέμηση του καρκίνου επειδή οι πολυσακχαρίτες έχουν σημαντικά βιολογικά οφέλη, συμπεριλαμβανομένων των αντιοξειδωτικών, νευροπροστατευτικών, ραδιοπροστατευτικών, αντιδιαβητικών και αντικαταθλιπτικών ιδιοτήτων. (6)\nΣύμφωνα με εργαστηριακές εξετάσεις τα τριτερπένια που βρίσκονται στα μανιτάρια Reishi μπορεί να έχουν ιδιότητες καταπολέμησης του καρκίνου. Οι ενώσεις τριτερπενίου φαίνεται ότι αναστέλλουν τον σχηματισμό όγκων και τις μεταστάσεις. (7) Οι β-γλυκάνες βοηθούν επίσης στην καταπολέμηση του σχηματισμού καρκίνου, εμποδίζοντας την ανάπτυξη και εξάπλωση των καρκινικών κυττάρων και αυξάνοντας τη δραστηριότητα του ανοσοποιητικού συστήματος. (8)\nΣύμφωνα με μελέτες το μανιτάρι αυτό έχει χρησιμοποιηθεί με επιτυχία για την καταπολέμηση του καρκίνου των μαστών, των ωοθηκών, του προστάτη, του ήπατος και των πνευμόνων σε μελέτες in-vitro, ενίοτε και σε συνδυασμό με άλλες θεραπείες. (9)\nΗ έρευνα σε ασθενείς με καρκίνο έχει δείξει ότι το μανιτάρι reishi ανακουφίζει από τις παρενέργειες της χημειοθεραπείας και ενισχύει τις αντικαρκινικές του ιδιότητες (10).\nΤα μανιτάρια Reishi αποτρέπουν ηπατικές νόσους, επιτρέποντας στο σώμα να αποβάλλει αποτελεσματικότερα τις τοξίνες και τα βακτηρίδια, βελτιώνουν το ανοσοποιητικό και διαθέτουν αντιοξειδωτικές ιδιότητες. (11)\nΤα τριτερπένια που βρίσκονται στο μανιτάρι Reishi καταπολεμούν την υπέρταση, μειώνουν τη χοληστερόλη, ενώ παράλληλα αποκαθιστούν την ορμονική ισορροπία. (12) Η υπέρταση και η υψηλή χοληστερόλη ενδεχομένως να οφείλονται σε ορμονικές διαταραχές, αλλά τα μανιτάρια Reishi βοηθούν στην αποκατάσταση των βέλτιστων ορμονικών επιπέδων για την ενίσχυση του καρδιαγγειακού συστήματος. (13)\nΕκτός των άλλων, το εκχύλισμα μανιταριού Reishi μπορεί να βελτιώσει την υγεία του κυκλοφορικού, μειώνοντας τυχόν φλεγμονές που επιδεινώνουν καρδιακά προβλήματα και αποτρέπει τις φραγμένες αρτηρίες διατηρώντας τη χοληστερόλη υπό έλεγχο. (14)\nΤα μανιτάρια Reishi βοηθούν τον οργανισμό να αντιμετωπίσει το στρες πιο αποτελεσματικά και ρυθμίζει τα επίπεδα ορμονών. Αν και η έρευνα περιορίζεται επί του παρόντος σε πειραματόζωα, μερικές μελέτες δείχνουν ότι το εκχύλισμα μανιταριού reishi ενδεχομένως να εξομαλύνει τα επίπεδα ορμονών με στόχο τη θεραπεία του καρκίνου. (15)\nΣύμφωνα με άλλες μελέτες μπορεί επίσης να προστατεύσει και να επηρεάσει θετικά το ενδοκρινικό σύστημα. (16)\nΤο σάκχαρο μπορεί να έχει καταστροφικές επιπτώσεις στην υγεία, όπως κόπωση, απώλεια βάρους και συχνοουρία. Σύμφωνα με ορισμένες έρευνες τα μανιτάρια Reishi διαθέτουν αντιδιαβητικές ιδιότητες, διατηρώντας το σάκχαρο σε φυσιολογικά επίπεδα και βοηθούν σε μια ισορροπημένη λειτουργία της ινσουλίνης (17, 18).\nΈνα από τα δραστικά συστατικά των μανιταριών reshi τα τριτερπένια, συμβάλλουν στην ανακούφιση από τις αλλεργίες, ή αντιδράσεις που σχετίζονται με το άσθμα και βελτιώνουν την ηπατική λειτουργία. (19) (20)\nΤα μανιτάρια Reishi θεωρούνται φυσική αντιιική, αντιβακτηριακή και αντιμυκητιακή ουσία χάρη στις δραστικές ενώσεις που περιέχουν. (21) Τα μανιτάρια reishi βελτιώνουν την κυκλοφορία του αίματος, μειώνουν φλεγμονές, αντιμετωπίζουν μολύνσεις, καταπολεμούν την κόπωση και θεραπεία συμπτωμάτων και αιτιών των λοιμώξεων του ουροποιητικού συστήματος, της ηπατίτιδας και ακόμη και του HIV / AIDS. (22, 23)\nΗ μάχη των μανιταριών: Μανιτάρι Reishi vs. Turkey Tail vs. Chaga vs. Lion’s Mane vs. Shiitake\nΜας ταιριάζουν όλα τα μανιτάρια; Καλύτερα να μελετήσετε τα θρεπτικά συστατικά που βρίσκονται σε αυτά τα φαρμακευτικά μανιτάρια για να δείτε ποιο σας ταιριάζει καλύτερα.\nΑς δούμε πώς το μανιτάρι reishi συγκρίνεται με άλλες δημοφιλείς ποικιλίες άλλων φαρμακευτικών μανιταριών:\nΜανιτάρι Reishi: εξισορροπεί τα επίπεδα των ορμονών, βελτιώνει την λειτουργία της καρδιάς και του ήπατος, σταθεροποιεί τα επίπεδα σακχάρου στο αίμα και καταπολεμά τις αλλεργίες, το άσθμα και τυχόν μολύνσεις.\nΜανιτάρι Tail Turkey: τροφοδοτεί με ευεργετικά βακτήρια το έντερο, αποτρέπει τις λοιμώξεις και καταπολεμά τα καρκινικά κύτταρα\nΜανιτάρι Lion‘s Mane: προστατεύει τη λειτουργία του εγκεφάλου, ανακουφίζει από φλεγμονές, ενισχύει την υγεία του πεπτικού και καταπολεμά τον σχηματισμό ελεύθερων ριζών\nΜανιτάρι Chaga: ενισχύει την αντοχή, μειώνει τυχόν φλεγμονές, διεγείρει την ανοσολογική λειτουργία και περιέχει αντιιικές ιδιότητες.\nΜανιτάρι Shiitake: ενισχύει το ανοσοποιητικό, καταπολεμά τα καρκινικά κύτταρα, βοηθά την υγεία του δέρματος και παρέχει πλειάδα σημαντικών βιταμινών Β για τη διατήρηση της ενέργειας.\nΠού μπορεί κανείς να βρει μανιτάρια Reishi!\nΜπορείτε να βρείτε σκόνη μανιταριού Reishi, συμπληρώματα κάψουλας ή εκχύλισμα σε καταστήματα υγιεινής διατροφής και διαβάστε προσεκτικά τις οδηγίες σχετικά με τη δοσολογία.\nΦροντίστε τα προϊόντα να είναι πιστοποιημένα, να παράγονται σε ασιατικές χώρες και να είναι σε μορφή εκχυλίσματος. Υπάρχουν πολλοί διαφορετικοί τύποι προϊόντων reishi.\nΤα προϊόντα από την Ιαπωνία θεωρούνται αγνά και καλλιεργούνται συνήθως με τεχνικές που διατηρούν τις ευαίσθητες ουσίες του reishi. Ελέγξτε την επισήμανση του προϊόντος για την ονομασία του είδους (Ganoderma lucidum), την αναλογία του εκχυλίσματος, τη χώρα προέλευσης και τα εάν υπάρχουν πρόσθετα.\nΤα μανιτάρια Reishi είναι πιο αποτελεσματικά όταν λαμβάνονται το πρωί με άδειο στομάχι, ενώ μπορείτε να συνδυάσετε με τροφές που περιέχουν βιταμίνη C, για καλύτερη απορρόφηση των δραστικών συστατικών και των αντιοξειδωτικών. Μπορείτε επίσης να δοκιμάσετε να παρασκευάσετε ένα ρόφημα μανιταριών reishi ή καφέ Ganoderma για να ξεκινήσετε το πρωί σας με ευεξία.\nΣυνταγές με μανιτάρια Reishi.\nΥπάρχουν πολλοί τρόποι για να προσθέσετε το reishi στη διατροφή σας. Ας δούμε μερικές απλές και εύγευστες συνταγές:\nΖωμός Ginger Reishi\nΣούπα μανιταριών Reishi με καρότα\nΚακάο Reishi Green Smoothie\nΣυμπληρώματα μανιταριών Reishi και δοσολογία\nΗ συνιστώμενη δόση ποικίλει ανάλογα με τον τύπο του συμπληρώματος. Όταν καταναλώνεται φρέσκο, η δοσολογία κυμαίνεται μεταξύ 25-100 γραμμάρια ημερησίως. Αντίθετα, οι κάψουλες, οι σκόνες και το εκχύλισμα απαιτούν μικρότερη ποσότητα για ίδια αποτελέσματα.\nΣύμφωνα με μελέτες 2-9 γραμμάρια σκόνη μανιταριού reishi, κάψουλες ή βάμματα είναι αρκετό για να επηρεάσει θετικά την υγεία. (24) Σε κάθε περίπτωση μελετήστε τις οδηγίες για τη δοσολογία.\nΙστορικά στοιχεία για το μανιτάρι Reishi!\nΗ χρήση του μανιταριού reishi καταγράφηκε για πρώτη φορά πριν από 2.000 χρόνια και συχνά αναφέρεται ως “Μανιτάρι της Αθανασίας” στα αρχαία κείμενα.\nΣύμφωνα με το κείμενο (25):\nΤο Chi Zhi (Ganoderma rubra) είναι πικρό και ισορροπημένο. Αντιμετωπίζει κυρίως το βάρος στο στήθος, οξύνει την ευσπλαχνία και βελτιώνει τη μνήμη. Η παρατεταμένη λήψη μπορεί να κάνει το σώμα ελαφρύ και να οδηγήσει στην αθανασία. Λέγεται και Dan Zhi (Cinnabar Ganoderma). Αναπτύσσεται σε βουνά και κοιλάδες.\nΣήμερα, το μανιτάρι Reishi είναι διεθνώς αναγνωρισμένο για τα οφέλη που προσφέρει στην υγεία και τις φαρμακευτικές του ιδιότητες και έχει κατηγοριοποιηθεί όπως και τα υπόλοιπα θεραπευτικά μανιτάρια, όπως το μανιτάρι chaga και το μανιτάρι portobello.\nΜανιτάρι Reishi (Γανόδερμα) βιολογικό σε σκόνη 100gr\nΠροφυλάξεις / παρενέργειες των μανιταριών Reishi\nΤο Reishi θεωρείται «Κλάση 1: Βότανα που μπορούν να καταναλωθούν με ασφάλεια όταν χρησιμοποιούνται με τον κατάλληλο τρόπο». Μερικές φορές μπορεί να εμφανιστούν ήπιες πεπτικές διαταραχές και δερματικά εξανθήματα, αλλά αυτές οι παρενέργειες απομακρύνονται και συνήθως αποτελούν απειλή μόνο σε ευαίσθητα άτομα με εξασθενημένο ανοσοποιητικό σύστημα. (26)\nΣε κάθε περίπτωση θα πρέπει να μιλήσετε με τον γιατρό σας πριν τα χρησιμοποιήσετε. Σύμφωνα με μελέτες, το μανιτάρι Reishi φαίνεται να είναι ασφαλές για ενήλικες όταν λαμβάνεται από το στόμα σε κατάλληλες δόσεις για ένα χρονικό διάστημα. Είναι πιθανό η σκόνη reishi να είναι ισχυρότερη, ή μολυσμένη σε σπάνιες περιπτώσεις, γεγονός που μπορεί να αυξήσει τον κίνδυνο τοξικότητας, οπότε χρειάζεται προσοχή όταν θα προμηθεύεστε σκόνη reishi.\nΕάν παρατηρήσετε κάποια από τις παρακάτω ανεπιθύμητες ενέργειες του μανιταριού Reishi, διακόψτε τη χρήση αμέσως και επισκεφτείτε το γιατρό σας για να βεβαιωθείτε ότι δεν έχετε αλλεργική αντίδραση ή τοξικές επιπτώσεις ήπατος:\nξηρότητα ή φαγούρα στο λαιμό\nφαγούρα στη ρινική περιοχή\nέντονη δυσπεψία, καούρα ή στομαχικές διαταραχές\nΑν είστε έγκυος ή θηλάζετε, καλύτερα να αποφύγετε τα μανιτάρια reishi, εκτός εάν βρίσκεστε υπό ιατρική επίβλεψη.\nΤο μανιτάρι Reishi είναι ένα ισχυρό φαρμακευτικό μανιτάρι που έχει αποδειχθεί ότι προσφέρει πολλά οφέλη στην υγεία.\nΜερικά από τα κορυφαία οφέλη περιλαμβάνουν καλύτερη ηπατική και καρδιακή λειτουργία, προστασία από αλλεργίες, άσθμα, λοιμώξεις και πρόληψη του καρκίνου. Τα μανιτάρια Reishi βοηθούν επίσης στην ισορροπία των ορμονικών επιπέδων και να διατηρήσουν τα επίπεδα σακχάρου σε φυσιολογικές τιμές.\nΑν και τα μανιτάρια Reishi είναι βρώσιμα, βρίσκονται κυρίως ως συμπληρώματα με τη μορφή κάψουλας, σκόνης, εκχυλίσματος και βάμματος.\nΤα μανιτάρια Reishi θεωρούνται γενικά ασφαλή, αλλά ίσως έχουν ορισμένες ανεπιθύμητες ενέργειες και μπορεί να αντενδείκνυνται με κάποια φάρμακα.\nΠροσθέστε τα μανιτάρια σε σούπες, ροφήματα, καφέ και ζωμούς για έναν γρήγορο και εύγεστο τρόπο ενίσχυσης των θρεπτικών συστατικών της διατροφής σας


Παραλίγο τραγωδία: «Έσκασε» το λάστιχο ασθενοφόρου στην Εθνική Οδό! Απίστευτες φωτογραφίες - PeloponnisosNews Online\nΑρχική Eπικαιρότητα Παραλίγο τραγωδία: «Έσκασε» το λάστιχο ασθενοφόρου στην Εθνική Οδό! Απίστευτες φωτογραφίες\nΠαραλίγο τραγωδία: «Έσκασε» το λάστιχο ασθενοφόρου στην Εθνική Οδό! Απίστευτες φωτογραφίες\nΑπό τύχη δεν υπήρξαν τραυματισμοί ή ακόμη χειρότερα δεν θρηνήσαμε θύματα, αφού σε τροχαίο ατύχημα που συνέβη την Τρίτη 7 Μαΐου, «έσκασε» και διαλύθηκε κυριολεκτικά ένα από τα μπροστινά λάστιχα ασθενοφόρου του ΕΚΑΒ Πιερίας που εκινείτο στην Εθνική Οδό Θεσσαλονίκης Αθηνών. Το περιστατικό συνέβη πρωινές ώρες και εν ώρα υπηρεσίας και χάρη στην εμπειρία και την ψυχραιμία του πληρώματος του ασθενοφόρου αποφεύχθηκαν τα χειρότερα.\nΔείτε τις απίστευτες φωτογραφίες με… ό, τι απέμεινε από το λάστιχο\nΠροηγούμενο άρθροΑυτά είναι τα ποσά που θα παίρνουν οι συνταξιούχοι με την 13η σύνταξη\nΕπόμενο άρθροΠρόγνωση καιρού: Εξασθενούν οι βροχοπτώσεις και ανεβαίνει η θερμοκρασία την Τετάρτη


Προσωπικές ιστορίες | Homestart\nΕδώ θα μοιραζόμαστε μαζί σας, ιστορίες που γράφουν φίλοι και εθελοντές Home-Start\nΟ ΑΠΟΓΟΗΤΕΥΜΕΝΟΣ ΛΑΓΟΣ\nΜια ιστορία εμπνευσμένη από την επίσκεψή μου στο σπίτι μιας οικογένειας του HomeStart Πειραιά και την αρχή μιας νέας σχέσης με δυο δίδυμα αδέρφια δέκα ετών, που έχουν να αντιμετωπίσουν πολλά. Η δουλειά που κάνουμε στο HomeStart, όπως και κάθε εθελοντική εργασία είναι πάνω από όλα έμπνευση. Είναι σχέση. Οι εθελοντές επισκέπτονται τις οικογένειες στα σπίτια τους. Αναπόφευκτα θα δεθούν περισσότερο μαζί τους. Θα μάθουν τους εξυπηρετούμενους πολύ καλύτερα από ό,τι αν τους έβλεπαν σε ένα επαγγελματικό περιβάλλον αφού θα τους δουν να κινούνται στον οικείο χώρο τους. Θα νιώσουν πως συμμετέχουν με κάποιο τρόπο στη ζωή των οικογενειών αυτών.\nΌταν δουλεύουμε με παιδιά, η αίσθηση της ευθύνης είναι πάντα μεγάλη. Μα η ελπίδα πως ίσως αφήσουμε κάτι λίγο, κάτι ελάχιστο στη ζωή τους είναι το κίνητρο και αυτό που τελικά κάνει αυτήν την προσπάθεια να αξίζει\nΕΡΓΑΣΤΗΡΙΟ ΕΠΙΚΟΙΝΩΝΙΑΣ ΚΑΙ ΔΗΜΙΟΥΡΓΙΚΗΣ ΕΚΦΡΑΣΗΣ\nH παρακάτω ιστορία γράφτηκε στα πλαίσια του εργαστηρίου επικοινωνίας και δημιουργικής έκφρασης για την Ημέρα της Μητέρας, που διοργάνωσε η Home-Start Hellas και η Φιλολογική Στέγη Πειραιώς. Οι συμμετέχουσες μητέρες είχαν την ευκαιρία να ανταλλάξουν σκέψεις, συναισθήματα και εμπειρίες και να συνθέσουν από κοινού μια ιστορία με θέμα τη μητρότητα. Μετά τη δύσκολη περίοδο της πανδημίας, που όλες ζήσαμε, ήταν πολύτιμη μια τέτοια συνάντηση με θετικά συναισθήματα και επαφή.\n(η ιστορία μας ξεκίνησε με αυτή τη φράση, που έγινε τελικά ο τίτλος της)\nΤο παιδί γρήγορα στον παιδίατρο, άκουσε η Ελένη να λέει ο μαιευτήρας την ώρα που γέννησε τον Παναγιώτη. Η γέννηση ενός παιδιού... η αρχή μιας ιστορίας...\nΟι μικρές ιστοριούλες της Σαβίνας\nΈνα παραμύθι για παιδιά αλλά και για μεγάλους\nΣτο σπιτάκι του Άι Βασίλη επικρατεί βαριά ατμόσφαιρα. Ο καημένος αρρώστησε στην πιο ακατάλληλη εποχή του χρόνου. Βήχει, τον πονάει ο λαιμός του και ανέβασε υψηλό πυρετό. Αισθάνεται εξαντλημένος και καταστενοχωρημένος. Με δυσκολία σηκώνεται από το κρεβάτι, Στο εργαστήρι του επικρατεί μεγάλη αναστάτωση. Τα ξωτικά ανησυχούν. Είναι αδύνατον να ολοκληρώσουν τις παραγγελίες των παιδιών ως την πρωτοχρονιά.\n-Άι Βασίλη τι θα απογίνουμε τώρα; Χωρίς εσένα δε γίνεται δουλειά.\nΣκέφτηκε, ξανασκέφτηκε ο καλός Άγιος και βρήκε τη λύση.\n-Ακούστε τι θα κάνουμε, είπε στα ξωτικά του.\nΦέτος δε θα μοιράσουμε δώρα σε όλα τα παιδάκια.Θα μοιράσουμε μόνο στα πιο φτωχά. Σε αυτά που οι γονείς τους είναι φτωχοί άνεργοι και δεν μπορούν να τους αγοράσουν κανένα δώρο.\n- Και στα άλλα; Θα περιμένουν και αυτά το δώρο τους.\n-Στα άλλα θα γράψουμε από ένα γράμμα και θα τους εξηγήσουμε ότι φέτος πρέπει να σκεφτούν ότι είναι ανάγκη να παραχωρήσουν τη θέση τους στα ανήμπορα φτωχά σπιτικά. Θα πάρουν δώρο από τους γονείς τους. Είναι η σειρά τους να δείξουν την αγάπη τους στους φτωχούς φίλους τους.\nΈτσι και έγινε και κανένα παιδάκι που δεν πήρε δώρο δεν παραπονέθηκε.\n«ΔΥΟ ΚΑΛΑ ΛΟΓΙΑ ΑΛΗΘΙΝΑ»\n«Κάνε λίγη υπομονή, του έλεγε το γαϊδουράκι της φάτνης. Θα έρθει σε λίγες μέρες ο Άγιος Βασίλης.»........ (πατήστε το κουμπί για να διαβάσετε όλη την ιστορία)\nΟι χριστουγεννιάτικες μικρές ιστορίες της Σαβίνας\nείμαι ο Πετράκης, με ξέρεις ε;\nΕίμαι εγώ που πέρυσι σου ζήτησα το τραινάκι. Παίζω συνέχεια μαζί του.\nΕίμαι εγώ που σε τρατάρω μελομακάρονα και κουραμπιέδες και στα αφήνω στο τζάκι με ένα ποτήρι νερό.\nΕσύ πάντα τα τρώς. Γι αυτό είσαι χοντρούλης;\nΦέτος θα σου ζητήσω κάτι για τη μαμά μου, όχι για μένα.\nΕίχαμε ένα μικρό σκυλάκι και μας αρρώστησε, δεν το έχουμε πια. Ταξίδεψε στον ουρανό.\nΜήπως το έχεις συναντήσει εκεί που πετάς με τους ταράνδους σου;\nΑυτό το σκυλάκι σου ζητώ για δώρο.\nΗ μαμά μου κλαίει όταν το σκέφτεραι. Το αγαπούσαμε πολύ, μα πιο πολύ από όλους εκείνη.\nΒρες το να της το φέρεις σε παρακαλώ.\nΑυτό σου ζητώ.\nΣε φιλώ Άγιε μου Βασίλη.\nΓΙΟΡΤΕΣ , ΚΡΙΣΗ ΚΑΙ ΠΑΙΔΙ\n(πατήστε το κουμπί για να διαβάσετε όλη την ιστορία)\nΤα παιδιά μου έχουν τρεις γιαγιάδες\nH εμπειρία της Βανέσας από την Αυστραλία, μητέρας τριών παιδιών, από την παρουσία της Τρις, εθελόντριας Home-Start στη ζωή της\n"Τα παιδιά μου έχουν τρεις γιαγιάδες". Όλες τους αγαπούν τα παιδιά μου και κάνουν ότι καλύτερο γι’ αυτά. Δυστυχώς, λόγω απόστασης, θεμάτων υγείας και περιστάσεων, οι δύο βιολογικές γιαγιάδες δεν μπορούν να συμμετέχουν στη ζωή μας με κάποιο πρακτικό τρόπο.\nΩς μόνος γονιός, με τρία γεμάτα ενέργεια παιδιά να φροντίζω, θεωρώ τη δουλειά μου γεμάτη προκλήσεις, αλλά μερικές φορές μοναχική και άλλες φορές εξοντωτική. Η κατάθλιψη και η ανησυχία υπήρξαν τα προβλήματα μου. Σε αυτό το σημείο η φίλη μου η Τρις (η τρίτη μη-βιολογική γιαγιά των παιδιών) υπήρξε ευλογία...... (πατήστε το κουμπί για να διαβάσετε όλη την ιστορία)


Φ.Γεννηματά: «Να εμβολιαστούν οι εργαζόμενοι στον τουρισμό ώστε να υπάρχουν χώροι Covid Free» | Pronews\n«Και ειδικά στα νησιά»\nΗ Φώφη Γεννηματά κατέθεσε πρόταση για τους εμβολιασμούς με ιδιαίτερη έμφαση στα νησιά ενόψει του ανοίγματος του τουρισμού.\nΌπως επισήμανε κατά τη διάρκεια των «Ψηφιακών Περιοδειών», αυτή τη φορά από τη Ρόδο, είναι σημαντικό να δοθεί προτεραιότητα εμβολιασμού σε όσους εργάζονται αποδεδειγμένα σε τουριστικές επιχειρήσεις από 1η Μαΐου και ειδικά στα νησιά, ώστε να υπάρχουν χώροι COVID FREE.\nΕπιπλέον, η κ. Γεννηματά, προτείνει να μειωθεί από την 1η Μαΐου και έως τις 15 Νοεμβρίου ο ΦΠΑ κατά 50% σε όλα τα νησιά της χώρας. Προτείνει επίσης να σχεδιαστεί από την αρχή η κρουαζιέρα στη χώρας, ενισχύοντας τα Home Ports.\nΜιλώντας για το Σύστημα Υγείας των νησιών, ζητά να δίνονται αυξημένες αμοιβές αλλά και κίνητρα σε όσους ιατρούς και νοσηλευτές θέλουν να υπηρετήσουν σε μικρότερα νησιά. Ενώ έκανε λόγο και για τα προβλήματα που προκύπτουν αρκετές φορές στις σοβαρές νοσηλείες και τη μεταφορά σε μεγαλύτερα νοσοκομεία, υπογραμμίζοντας ένα περιστατικό όπου χρειάστηκε 13 ώρες για να μεταφερθεί ασθενής με εγκεφαλικό από τη Σύμη στη Ρόδο.\nΗ πρώτη εκδήλωση στα νησιά του Ν. Αιγαίου πραγματοποιήθηκε το απόγευμα της Δευτέρας με κύριο θέμα συζήτησης η αξιοποίηση των πόρων από το Ταμείο Ανάκαμψης και μαζί με την πρόεδρο ήταν ο βουλευτής του κόμματος Μιχάλης Κατρίνης και ο γραμματέας Οργανωτικού Στέφανος Παραστατίδης. Όπως τόνισε κατά τη διάρκεια ομιλίας της η πρόεδρος του Κινήματος Αλλαγής, τα 70 δις μπορούν να αξιοποιηθούν για την παραγωγική ανασυγκρότηση της χώρας αφορούν τους πολλούς.\nΠροτείνει μέτρα για να σταθεί όρθια η κοινωνία και ζωντανή η οικονομία, μέτρα κυρίως φορολογικά και θεσμοθέτηση κινήτρων για την επανεκκίνηση της οικονομίας. Αυτό με την ελάφρυνση του φορολογικού βάρους των επιχειρήσεων και την παροχή κινήτρων για παραγωγικές επενδύσεις.\nΕπίσης, δημόσιες επενδύσεις σε υποδομές και κοινωνική προστασία. Δηλαδή, την αναγέννηση του Εθνικού Συστήματος Υγείας, την ηλεκτρονική διακυβέρνηση και ψηφιοποίηση του κράτους , την ενίσχυση της Πολιτικής Προστασίας και δημόσιας ασφάλειας, ιδιαίτερα με τα προβλήματα που δημιουργεί η Κλιματική Αλλαγή. Επενδύσεις για την Παραγωγική Ανασυγκρότηση και επενδύσεις με ισχυρά κίνητρα, αλλά και ταυτόχρονα απαίτηση για ελληνική προστιθέμενη αξία.\nΠάντως τα στελέχη της Τρικούπη, σύμφωνα με πληροφορίες είναι ιδιαίτερα ευχαριστημένα από την πορεία αλλά κυρίως για την ανταπόκριση του κόσμου στις Ψηφιακές Περιοδείες. Είναι χαρακτηριστικό ότι στη Δυτική Ελλάδα, η συμμετοχή των νεολαίων ξεπέρασε τις προσδοκίες αφού συμμετείχαν 100 άτομα στη συζήτηση. Ενώ, την συζήτηση στην Αχαϊά μέσα από τα κοινωνικά δίκτυα παρακολούθησαν περίπου 20.000 θεατές.\nΤις επόμενες ημέρες έως και τη Τετάρτη θα παραμείνουν στα νησιά του Νοτίου Αιγαίου. Πιο συγκεκριμένα τη Τρίτη στις 19:00 θα πραγματοποιηθεί συζήτηση για το Ταμείο Ανάκαμψης και ομιλητές θα είναι ο γραμματέας του κόμματος Μανώλης Χριστοδουλάκης και ο Στέφανος Κομνηνός. Ενώ στις 20:00 η πρόεδρος του κόμματος, σε περιφερειακό επίπεδο, θα συνομιλήσει με νεολαίους μαζί με στελέχη της Νέας Γενιάς του Κινήματος Αλλαγής. Ενώ τη Τετάρτη στις 20:00 σε περιφερειακό επίπεδο και πάλι η Φώφη Γεννηματά θα μιλήσει με στελέχη της Υγείας για τα προβλήματα και τις προκλήσεις που αντιμετωπίζουν. Την ίδια ώρα, η κ. Γεννηματά αναθερμάνει τις σχέσεις παλιότερων τοπικών στελεχών του κόμματος επικοινωνώντας μαζί τους.